Id-Deċiżjoni tal-kunsill
tat-30 ta' Ottubru 1978
dwar il-konklużjoni ta' Ftehim fil-forma ta' skambju ta' ittri bejn il-Komunità Ekonomika Ewropea u l-Bank għall-Soluzzjonijiet Internazzjonali dwar il-mobilizzazzjoni ta' talbiet miżmumin minn Stati Membri taħt l-arranġamenti dwar l-għajnuna finanzjarja f'terminu medju
(78/897/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra d-Deċiżjoni tal-Kunsill 71/143/KEE tat-22 ta' Marzu 1971 li tistabbilixxi l-makkinarju għall-għajnuna finanzjarja f'terminu medju [1], kif l-aħħar emendata bid-Deċiżjoni 78/49/KEE [2], u b'mod partikolari l-Artikoli 1 u 4 tagħha,
Wara li kkunsidra r-rakkomandazzjoni tal-Kummissjoni,
Wara li kkunsidra l-opinjoni tal-Kumitat Monetarju tat-28 ta' Frar 1978,
Billi d-Deċiżjoni 78/49/KEE tipprovdi, fil-każijiet fejn Stat Membru wieħed jew aktar li huma kredituri taħt is-sistema ta' l-għajnuna finanzjarja f'terminu medju jkollhom diffikultajiet jew ikunu mhedda serjament b'diffikultajiet rigward il-bilanċ tal-pagamenti tagħhom, għall-mobilizzazzjoni tat-talbiet miżmuma minn dak l-Istat jew Stati; billi kienet ipprovdiet illi l-mobilizzazzjoni tat-talbiet setgħet titwettaq inter alia bil-finanzjament mill-ġdid minn barra s-sistema, jew b'azzjoni mill-Istati Membri flimkien ma' organizzazzjonijiet internazzjonali oħra, jew permezz ta' ftehim ma' dawk l-organizzazzjonijiet;
Billi l-Bank għal Soluzzjonijiet Internazzjonali hu l-organizzazzjoni kapaċi li tipprovdi dak il-finanzjament mill-ġdid,
IDDEĊIEDA KIF ĠEJ:
Artikolu 1
1. Il-Ftehim fil-forma ta' skambju ta' ittri bejn il-Komunità Ekonomika Ewropea u l-Bank għalSoluzzjonijiet Internazzjonali dwar il-mobilizzazzjoni ta' talbiet miżmuma minn Stati Membri taħt l-arranġamenti għall-għajnuna finanzjarja b'terminu medju hu b'dan approvat f'isem il-Komunità.
2. It-test tal-Ftehim hu anness ma' din id-Deċiżjoni.
Artikolu 2
Il-President tal-Kunsill hu b'dan awtorizzat jinnomina l-persuna li jkollha s-setgħa tiffirma il-Ftehim biex torbot il-Komunità.
Magħmul fil-Lussemburgu, t-30 ta' Ottubru 1978.